Diari Oficial de la Generalitat Valenciana


Sumari del DOGV 8681, del 20-11-2019 (2019/11106)

RESOLUCIÓ de 14 de novembre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8681

Data del DOGV
:   20-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11708


Data del document
:   14-11-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 14 de novembre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits. [2019/11473]  
  
Antecedents de fet  
1. En data 28 de febrer de 2019, va ser publicada en el Diari Oficial de la Generalitat Valenciana (DOGV 8496) la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits.  
2. En data 13 de maig de 2019 es va publicar en el Diari Oficial de la Generalitat Valenciana (DOGV 8546) el requeriment d'esmena de la documentació presentada en la convocatòria perquè les entitats sol·licitants en un termini de deu dies hàbils esmenen la falta o adjunten els documents que es requerien en l'annex que acompanyava el requeriment.  
3. En data 12 d'agost de 2019 es va publicar en el Diari Oficial de la Generalitat Valenciana (DOGV 8611) la Resolució de la Conselleria de Participació, Transparència, Cooperació i Qualitat Democràtica, per la qual s'amplia en tres mesos el termini de resolució establit en la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament.  
4. En data 24 de setembre de 2019 es va publicar en el tauler d'anuncis de la Conselleria de Participació, Transparència, Cooperació i Qualitat Democràtica, així com en la seua pàgina web, la proposta de resolució provisional de la comissió de valoració de la convocatòria.  
5. A aquesta convocatòria s'han presentat un total de cent onze sol·licituds, de les quals han sigut excloses sis sol·licituds pels motius indicats en l'annex III.  
6. Tenint en compte l'informe de l'òrgan instructor, de data 5 de novembre de 2019, es desprén de la informació que hi ha en el seu poder que les entitats sol·licitants, excepte les indicades en l'annex III, compleixen tots els requisits necessaris per a accedir a les subvencions, d'acord amb el que s'estableix en l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
7. La comissió de valoració, segons el que s'estableix en l'article 37.8 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, en la reunió de data 5 de novembre de 2019, ha emés informe en el qual es concreta el resultat de l'avaluació de les sol·licituds, d'acord també amb l'esmentat article 164.f i sobre la base d'això ha formulat la corresponent proposta motivada de resolució definitiva de la convocatòria de subvencions.  
8. D'acord amb el que estableix el número 6 de l'article 38 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, i tenint en compte les disponibilitats pressupostàries no és possible finançar el total de sol·licituds, per això la comissió de valoració determina que la puntuació mínima per a obtindre subvencions per la totalitat del pressupost validat en aquesta convocatòria és de 85 punts.  
Atés que existeix romanent en els dos capítols pressupostaris per a finançar parcialment al projecte subsegüent en puntuació, i després d'això, també hi ha romanent per a finançar sis projectes més en el capítol IV; en aplicació del principi de suficiència del finançament de les actuacions, es concedeix a aquestes entitats l'esmentat finançament parcial, subjecte a la necessària reformulació del projecte i consegüent acceptació.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
II. Així mateix, en la tramitació d'aquest procediment s'ha tingut present el que s'estableix en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que quant a la seua entrada en vigor i al règim transitori per a la seua aplicació cal tindre en compte el que assenyala la disposició transitòria huitena.  
En virtut d'això, i de l'informe de l'òrgan instructor, i l'informe de la comissió de valoració, que ha adoptat en la sessió de 5 de novembre de 2019, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que apareix especificat aquest dins del crèdit disponible que ascendeix a un total de:  
  
1. 36.163.777,00 euros en l'aplicació pressupostària 29.31.14.22693.2, capítol IV amb càrrec a la línia de subvenció S6556000, «Subvencions a ONGD per a accions de desenvolupament», prevista en el pressupost de la Generalitat Valenciana per a l'any 2019.  
2. 4.000.000,00 euros en l'aplicació pressupostària 66.05.61.36266.9, capítol VII, amb càrrec a la línia de subvenció S2324000, «Subvencions ONGD per a la realització d'accions de cooperació internacional al desenvolupament», prevista en el pressupost de la Generalitat Valenciana per a l'any 2019.  
Les entitats beneficiàries hauran de presentar el model d'acceptació normalitzat en el termini de deu dies hàbils a comptar des de l'endemà de la publicació d'aquesta resolució de concessió, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la URL http://www.gva.es/va/inicio/procedimientos'id\_proc=18028&version=amp. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici de l'assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de forma telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les subvencions sol·licitades a les entitats i projectes esmentats en l'annex II de la present resolució, pels motius que s'expressen en aquest.  
  
Tercer  
Excloure a les entitats i projectes esmentats en l'annex III de la present resolució les subvencions sol·licitades, pel motiu que s'expressa en aquest.  
  
  
  
Quart  
Comunicar a les entitats beneficiàries el pressupost validat d'execució del projecte l'execució del qual ha d'adequar-se necessàriament a aquest pressupost, i també requerir a les entitats beneficiàries de les següents sol·licituds perquè reformulen el projecte o programa en els termes que s'haja comunicat per la Direcció General de Cooperació Internacional al Desenvolupament, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la URL http://www.gva.es/va/inicio/procedimientos'id\_proc=18367&version=amp, en el termini de deu dies hàbils des de la publicació d'aquesta resolució de convocatòria:  
  
SOLPCD/2019/0011, SOLPCD/2019/0012, SOLPCD/2019/0051, SOLPCD/2019/0054,  
SOLPCD/2019/0078, SOLPCD/2019/0107, SOLPCD/2019/0110.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la URL http://www.gva.es/va/inicio/procedimientos'id\_proc=18981&version=amp, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
València, 14 de novembre de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.